Horoscope and Astrology - Homepage - Astrodienst Guest user u1353389913
26-Sep-2016, 01:22 UT/GMT Jy blaai in die argief vir Benny Lindelauf.
Benny Lindelauf tree op saam met Fanie Viljoen en Jaco Jacobs
Oktober 27, 2014 in Uncategorized
Merkers:Benny Lindelauf, Eureka Barnard, Fanie Viljoen, Jaco jacobs, SASNEV
Benny Lindelauf het Vrydag 24 Oktober met Suid-Afrika se twee grootste kinder- en jeugboeksrywers, Fanie Viljoen en Jaco Jacobs, saamgespan om ’n kreatiwiteitsfees in Bloemfontein by die Hoërskool Sand du Plessis aan te bied.
Elretha Britz, van die Volksblad, het vroeër hieroor berig (lees die artikel hier).
Al drie sprekers het oor hulle eie werkswyses gesels en daarna het Lindelauf die leerders aan die werk gesteek. Al drie het toe die onderskeie groepe bygestaan.
Benny Lindelauf was baie positief oor die werk wat die leerders gedoen het. Saterdag het hy op Facebook die volgende gesê:
Imiteerde vandaag met 100 leerlingen in Bloemfontein een gedicht van Toon Tellegen (‘Opzegversje’). De eerste regel van dat gedicht is:’Boosheid is een stof’. Een emotie wordt in die regel gekoppeld aan een voorwerp. De leerlingen kozen zelf een emotie en iets waarmee ze het vergeleken. Zo ontstonden varianten als: ‘Mijn woede is een blinkend mes’ of ‘Jouw liefde is een lepel honing.’ En dat waren dan nog maar de eerste regels van hun gedichten! Aan het slot vroeg ik wie zijn gedicht wilde voorlezen. In zo’n grote groep ( met verschillende scholen) is dat altijd lastig. Het vraagt leeuwenmoed om dan op te staan en voor te dragen. Maar Zuid Afrika kent vele leeuwen. Er kwam een heuse rij van jongeren die hun tekst wilden voordragen. Mijn dag kon niet meer stuk, mede dankzij mijn Zuid Afrikaanse schrijfcollega’s en helpers Fanie Viljoen en Jaco Jacobs.
Die meeste foto’s is deur Eureka Barnard geneem op Fanie Viljoen se kamera. Fanie was so gaaf om hulle aan te stuur.
Eureka Barnard is die hoof van Die Suid-Afrikaanse Sentrum vir Nederland en Vlaandere (SASNEV). SASNEV het vir Lindelauf na Suid-Afrika gebring.
Benny Lindelauf, Eldridge Jason en Nanette van Rooyen bied ’n werkswinkel aan: 21 Oktober
Oktober 26, 2014 in Uncategorized
Merkers:Benny Lindelauf, Nanette van Rooyen
Op 21 Oktober het Benny Lindelauf ’n werkswinkel aangebied oor die skep van poësie.
Benny is die skrywer van Nege oop arms en Die hemel van Heivisj, wat albei deur Daniel Hugo vertaal is. Hy is bygestaan deur twee Suid-Afrikaanse skrywers, Eldridge Jason en Nanette van Rooyen.
Eldrigde Jason, die skrywer van Gerook.
Nanette van Rooyen, die skrywer van Ek was hier.
Die deelnemers moes allerlei interessante take doen.
Daar is hard gewerk.
Oud en jonk het meegedoen.
Die interessantste frases het uitgekom.
Benny Lindelauf en Nanette van Rooyen: 20 Oktober
Merkers:Benny Lindelauf, Nanette van Rooyen, SASNEV
Op 20 Oktober het die Nederlandse kinder- en jeugboekskrywer, Benny Lindelauf, en die Kaapse skrywer, Nanette van Rooyen, ’n baie groot aantal leerders toegespreek oor hulle werk.
Benny het baie moeite gedoen om die jongklomp te betrek.
Dit was ’n baie groot gehoor van regoor die groter Kaapstad.
Hier is Benny Lindelauf en Eureka Barnard. Barnard is die hoof van die Suid-Afrikaanse Sentrum vir Nederland en Vlaandere (SASNEV).
Benny is deur SASNEV genooi om na Suid-Afrika te kom.
Professor Dorothea van Zyl is deel van SASNEV en het die geleentheid bygewoon. Hier is sy saam met Nanette van Rooyen.
Protea Boekwinkel in Rondebosch het boeke verkoop. Hier is Eureka, Nanette, Johan Hugo en Lydia du Plessis. Johan en Lydia werk vir Protea.
SASNEV het vir elke leerder ‘n plakkaat gegee oor die herkoms van Afrikaans en Nederlands.
Beide skrywers het na die tyd heelwat boeke geteken – en vir foto’s geposeer.
Oktober 24, 2014 in Uncategorized
Merkers:Benny Lindelauf, Ek was hier, Guerrillakuns, Nanette van Rooyen
Die ander dag, tydens Benny Lindelauf se besoek, het Nanette van Rooyen weer gepraat oor kunstenaars wat ’n omgewing verander sonder om vandale te wees. Haar boek, Ek was hier, handel natuurlik daaroor.
Wie van julle weet van die guerrillakunsprojek in die Swartrivier? Elke nou en dan word ’n bootjie geplaas met ’n figuur in. Die eerste was die Grim Reaper – uit draad gemaak.
Nou is daar ’n pragtige een wat met geweldig baie moeite gemaak is.
Die man, wat op ’n militêre boot staan, hou ’n hoender vas op ’n manier wat lyk soos The Statue of Liberty.
Kyk net die detail.
Dit moes ure gekos het om hierdie beeld te bou.
Die beelde verskyn oornag en bly daar tot die weer, of mense, dit uitmekaar pluk.
Die kunstenaar se identiteit is tans geheim.
Ek het ’n ruk terug Nanette se boek geresenseer. Dit is oor en oor die moeite werd. Lees asseblief my resensie hier. Graffiti wat eko-vriendelik is, vorm die groot lekkerte in hierdie boek.
En hier is ’n lekker lokprent oor die boek.
Benny Lindelauf in Kaapstad
Oktober 19, 2014 in Uncategorized
Merkers:Benny Lindelauf, SASNEV
Die Nederlandse kinder-en-jeugskrywer, Benny Lindelauf, is in die land.
Gister het ek hom Kirstenbosch gaan wys.
Hy het besluit om die blinderoete te doen – toe oë. ’n Deel van skryf, sê hy, is om te ervaar met al jou sintuie. Kyk die “blote voeten”! Hy het ’n hele ent kaalvoet geloop daar in Kirstenbosh.
Vanoggend het ons die Eggovallei bo-op Tafelberg gaan stap.
Oumansbaard. Hy is baie geïnteresseerd in teksture en in die ekologie.
Mooi. Daar is soveel om te sien op die berg.
In die kabelkarretjie.
Besoek Bennie se webwerf hier.
Benny tree Maandag (die 20ste Oktober) in Kaapstad op saam met Nanette van Rooyen. Dinsdag weer, en dié keer kom Eldridge Jason ook saam.
Vrydag die 24ste Oktober doen hy ’n werkswinkel oor skeppende skryfwerk saam met Fanie Viljoen en Jaco Jacobs in Bloemfontein. Moenie dit mis nie!
Maandag 27 Oktober sal Benny optree saam met Lisa Day, Marisa Haasbroek, Alet Steenkamp, Nerine Ahlers en Ilse Salzwedel by Sam Cooper se Waverley Biblioteek om 10:00.
Op Vrydag 31 bied hy weer ’n werkswinkel oor skeppende skryfwerk aan in Port Elizabeth saam met Heila Theron.
Daniel Hugo het al twee van Benny se boeke, DIE HEMEL VAN HEIVISJ en NEGE OOP ARMS in Afrikaans vertaal.
Benny is tans in die land as ’n gas van SASNEV. Lees hier meer oor SASNEV.
Nee, ek weet ook nie. Die man was gister by Kirstenbosch en was baie vriendelik toe ek hom vra of ek ’n foto mag neem. En aangesien Benny fiksie skryf, kan ’n mens seker maar hierdie karakter insluit. Feit is dikwels vreemder as fiksie.